                                                    Z A P I S N I K
                               6. sjednice Vijeća Mjesnog odbora Gornji Stenjevec,
                                             u Zagrebu, 11.10.2021. u 18,00 sati

NAZOČNI ČLANOVI VIJEĆA:
Vlatka Pažin, Ivan Orlović, Alen Ozimec, Nađa Kljajić, Slobodan Menićanin, Željko Tomljenović, Dragutin Gorički
NENAZOČNI ČLANOVI VIJEĆA
nema
OSTALI NAZOČNI
građanke  M.R. i M.M.

Vijeće počinje sa radom u 18,00 sati.
Predsjedava: Vlatka Pažin, predsjednica Vijeća
Zapisnik vodi: Alen Ozimec, član vijeća.
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati.
Bez rasprave, većinom od 6 glasova, Vijeće prihvaća tekst Zapisnika sa prijašnje sjednice Vijeća.

Eventualne primjedbe članova vijeća Mjesnog odbora za zapisnik:
Vijećnik Dragutin Gorički predlaže da se na točku 6. izglasanu na  5. sjednici vijeća MO GS koja glasi: „Poslati prijedlog Gradskoj četvrti da promjeni uspornike i na spornoj točki da se stave „klamerice“ čime se onemogućuje obilaženje vozilima“. Novi prijedlog rješenja problematike je pomicanje prometnog znaka 40 cm sjeverno čime se onemogućuje prolazak vozila mimo prometnice. 
Ističe se da je do današnje sjednice Gradski ured za prostorno uređenje, izgradnju grada, graditeljstvo, komunalne poslove i promet rješenjem očitovao, na točku u pitanju, da se određuje postava elastičnih stupića (5x) pored pune uzdužne crte-razdjelne između kolne i pješačke površine u ulici Karažnik kod kbr. 70, a navedene radove izvesti će Zagrebački holding d.o.o, Podružnica Zagrebačke ceste, o trošku Ureda, u roku od 15 dana od pravomoćnosti rješenja.
Vijećnik Željko Tomljenović prigovara da, izglasana točka 7. sa 3. sjednice VMO GS u kojoj se predlaže da vijećnici volontiraju za organiziranje i provođenje dana MO GS, nigdje ne ističe niti znači da vijećnici snose financijski teret održavanja dana MO-a.
Vijećnica Nađa Kljajić ističe da smatra da financijski troškovi organizacije Dana MO-a nisu ravnopravno podijeljeni i drži da bi vijećnici sa višom naknadom (predsjednica i dopredsjednik op.a.) trebali sudjelovati u višem omjeru. Budući je financijsko sudjelovanje u danu MO GS isključivo volonterski/dobrovoljno, prihvaća se da gospodin Tomljenović ne želi sudjelovati. Napominje se da vijećnik Tomljenović nije sudjelovao volonterski niti prisustvovao održavanju Dana MO-a, stoga ne želi ni financijski sudjelovati u snašanju troškova.  
Vijećnik Slobodan Menićanin izjavljuje da će on platiti dio koji  vijećnik Tomljenović ne želi.
Vijećnik Tomljenović ističe da je poslao e mail za nadopunu dnevnog reda u vezi navodnog „ponašanja“ predsjednice Vijeća u donošenju odluka i njenog navodnog obezvrjeđivanja rada Vijeća. Ističe da nije propisno što je samostalno predala zahtjev gradskoj samoupravi za korištenje velike dvorane MO u dogovoru s Kyokushinkai klubom, budući je to standardni termin tog kluba. Svoje navode obrazlaže time da je velika dvorana inače namijenjena za građane i da je to običaj, a da je znao da će predsjednica tražiti taj termin, on bi ga tražio.
U raspravi se utvrđuje da je predsjednica samostalno predala zamolbu gradskoj samoupravi uz pisanu dozvolu ustupa originalnog korisnika termina Kyokushinkai kluba i odobrenje vijeća GČ PV. Vijećnik Tomljenović ističe da je običaj da stranke imaju sastanke u maloj dvorani, vijećnik Menićanin ispravlja taj navod na način da naglašava da to što je nešto običaj ne znači ništa, i da nije zabranjeno održavati sastanke i u velikoj dvorani ako se ukaže potreba. Vijećnik Tomljenović asertivno, ali nepovezano pokušava svoj termin u maloj dvorani povezati s velikom dvoranom. Vijećnik Menićanin mu u više navrata pokušava  objasniti da ne može govoriti o obje dvorane u jednom kontekstu na što mu se vijećnik Tomljenović sa pozicije superiornosti obraća riječima: „dajte, vi se malo...“  Vijećnik Menićanin mu odgovara: „Pa Vi ste sad tu, kao da su svi djeca, oprali nas, a meni govorite da ja korigiram svoje ponašanje“. 
Vijećnik Ivan Orlović komentira da postoji pisana komunikacija iz gradske samouprave koja govori da je predsjednica postupila u skladu sa svojim ovlastima i da tu diskusija prestaje.
Vijećnik Tomljenović također ističe da nije bio obaviješten o korištenju velike dvorane jer ne čita službene e mailove koje dobiva.
Predsjednica Vlatka Pažin navodi da svi pozivi, materijali i ostalo bitno za sjednicu svima se šalju na mailove, jer se ukinula praksa papira odnosno printanja, a sukladno politici zaštite okoliša, te ujedno napominje da ona šalje dodatno i sms poruke vijećnicima u kojima ih obavještava da im je mail poslan uz molbu da primitak istog potvrde. Naglašava da nije u redu da se na iste reagira selektivno, odnosno, da vijećnik Tomljenović na mailove reagira kad mu to odgovara, a kada ne odgovara, onda nema nikakvog odgovora ni reakcije.
Vijećnik Tomljenović prigovara da Vijeće donosi sve odluke bez njega i zakazuje sastanke po ljeti dok njega nema te da nije javno pročitan njegov e mail koji je poslao po pitanju smanjenja naknada.
Utvrđuje se da je vijećnik Tomljenović prisustvovao na 5 od 6 redovnih sjednica, da je na 5 sjednica uredno glasovao za predložene točke, samo na  nekoliko je glasao protiv, ali jest glasovao, što je u suprotnosti izjavi vijećnika Tomljenovića da se sve glasa bez njega. Također, utvrđuje se da je 3. sjednica VMO GS od 28.7.2021., kojoj nije prisustvovao, naložena da se hitno održi, i to sa strane Gradske četvrti PV, a  po pitanju očitovanja o smanjenju naknada vijećnika, a ne samovoljnom odlukom Vijeća mjesnog odbora. Također se utvrđuje da e-mail vijećnika Tomljenovića nije pročitan na toj sjednici budući nije odgovorio na povratni mail (na njegov u kojem obavještava da neće nazočiti na toj sjednici) smije li se njegov e-mail sa njegovim stavom i mišljenjem o smanjenju naknada pročitati javno na sjednici.
Također se napominje da je sve već objašnjeno i obrazloženo na 4. sjednici VMO GS.
Vijećnik Tomljenović u nevezanom kontekstu izjavljuje da se sumnja na izbornu prevaru. Ne specificira optužuje li svoju ili neku drugu stranku ili listu, niti o kakvoj vrsti prevare se radi.
Utvrđuje se da u 18,27 sati vijećnik Tomljenović napušta sjednicu uz komentar da ga se više ne mora zvati. Vijećnik Menićanin predlaže da se kontaktira Ogranak HDZ-a, da pošalje drugog predstavnika na izabrano mjesto, pošto je vijećnik Tomljenović izjavio da više ne želi sudjelovati u radu MO-a.   
Utvrđuje se također da je vijećnik Tomljenović odbio prihvatiti redovno dežurstvo. 
Glasa se o Dnevnom redu sa predloženim nadopunama.
Sa 4 glasa protiv i 2 suzdržana, odbija se Dnevni red s nadopunama.
 
ISTAKNUTO: Članovi vijeća jednoglasno pohvaljuju i zahvaljuju vijećniku Goričkom na izvanrednom trudu u detaljnom obilasku cijelog područja MO GS i popisivanja prijedloga za male komunalne akcije za 2022.   
Ujedno pohvale idu i vijećnicima Nađi Kljajić i Slobodanu Menićaninu zbog iznimnog zalaganja u realizaciji Dana MO-a.
Članovi vijeća također izražavaju zahvalnost gdinu Mateu Rožmanu, Damiru Hrdalu (i zetu), te gdji Luciji Rain na pomoći kod realiziranja Dana MO-a.
Utvrđuje se da vijećnik S. Menićanin napušta sjednicu u 18,55 h.
Predsjednica predlaže dnevni red:
                                                            DNEVNI RED

1. Prijedlog Plana prioriteta za 2022.g. malih komunalnih aktivnosti
2. Zamolbe i pritužbe građana
3. Pitanja i prijedlozi

Vijeće jednoglasno većinom od 5 glasova donosi Dnevni Red

Ad 1.
   Predsjednica Vijeća predlaže prijedlog Plana prioriteta malih komunalnih aktivnosti za 2022.g.
U raspravi sudjeluju: Vlatka Pažin, Dragutin Gorički, Ivan Orlović, Alen Ozimec.
Vijeće jednoglasno većinom od 5 glasova donosi

                                              ZAKLJUČAK

Usvajaju se sve točke predložene od strane vijećnika Goričkog pod nazivom PLAN M.K.A. za sljedeću godinu 2022. Pod urudžbenim brojem 15-21-1 uz izmjene (priloženo uz zapisnik).
Izmjene u točkama: 
12) Postavljanje rešetki za oborinske vode Dubravica( k.br. 104)
16) Uređenje parketa u velikoj dvorani društvenog doma Dubravica 109, te da se utvrdi kakvo je stanje sa kamerama i alarmima u Domu i što je potrebno da se aktiviraju.
Predlažu se nadstrešnice za autobusne stanice ZET-a, gdje je moguće, a na stanicama autobusne linije 124. 

Ad 2.
Predsjednica Vijeća predlaže zamolbe i pritužbe građana


Pritužba građana G.P.
U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički.
Vijeće jednoglasno većinom od 5 glasova donosi

                                                      ZAKLJUČAK

Po pritužbi predstavnika građana, postavljanje prometnog ogledala, kod adrese Karažnik ulica 45a, uvrstiti će se u plan M.K.A. za 2022. godinu.

Pritužba građana S.P.
U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.
Vijeće jednoglasno većinom od 5 glasova donosi
    ZAKLJUČAK
Po zahtjevu građana da se, kod adrese Kostanjek 45, na javnu površinu stavi odvodni kanal i rešetka zbog slijevanja oborinskih voda i nanošenja šljunka u dvorište privatne kuće.

Pritužba građana N.M., M.P., T.P.
U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.
Vijeće jednoglasno većinom od 5 glasova donosi

                                                                ZAKLJUČAK
Da se zahtjev za postavljanje prometnog znaka zabrane prolaska teških vozila i kamiona na početak parcele k.č. 5173 po dopuštenju PUZ i nadležnih institucija uvrsti u program M.K.A., a jednako tako i postavljanje rubnjaka cijelom dužinom ograde na parcelama k.č. 5173 i k.č. 5175,  na adresi Gašparinčićev put 14.

Zamolba građana UIPNOG „Potepuhi iz Zagreba“
U raspravi sudjeluju: Vlatka Pažin.
Vijeće jednoglasno većinom od 5 glasova donosi

                                                               

ZAKLJUČAK
Daje se prostor Doma MO GS, velika dvorana, na jednokratno korištenje, UIPNOG-u „Potepuhi iz Zagreba“ dana 16.10.2021. od 13,00-22,00 sati u svrhu društvene aktivnosti: održavanje pred-promocije videospota „Dobra priča“, odnosno provođenja aktivnosti „Prohodnost mladih prema zajednici“ i „Radionice za djecu i mlade“ u suradnji s gradom Zagrebom.


Zamolba građana M.Š.
U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.
Vijeće jednoglasno većinom od 5 glasova donosi

                                                               ZAKLJUČAK

Daje se prostor Doma MO GS, velika dvorana, na jednokratno korištenje, građanki M.Š. dana 07.11.2021. za premijerno prikazivanje filma „Gornji Stenjevec – narativ mjesta“.

Ad 3. 
Predsjednica predlaže Pitanja i prijedlozi
U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.
Vijeće jednoglasno većinom od 5 glasova donosi

                                                                ZAKLJUČAK

Traži se od GČ PV da što prije pusti grijanje u prostorijama MO GS.
U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.
Vijeće jednoglasno većinom od 5 glasova donosi
                                                                  ZAKLJUČAK

Pozvati će se GČ PV da kontaktira izvođača radova rekonstrukcije Zelene magistrale da se u kontekstu reklamacije dovedu u ispravno stanje svi propusti i nepravilnosti na Zelenoj magistrali, kao i šahtovi, a radi sigurnog obavljanja prometa.
 
U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.
Vijeće jednoglasno većinom od 5 glasova donosi

                                                                ZAKLJUČAK
Da  termin stranke Fokus po novome bude ponedjeljkom od 18,00-20,00 u velikoj dvorani.
Da termin stranke Most bude ponedjeljkom 19,00-20,00 h u maloj dvorani.

U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.

Vijeće jednoglasno većinom od 5 glasova donosi

               ZAKLJUČAK

Pozvati će se  VGČ PV da potakne nadležne gradske institucije da daju idejno rješenje za rješavanje problematike prometnog čepa na području GČ PV i MO GS, te izgradnju adekvatne infrastrukture za dugoročno rješenje. Također VMO GS opetovano traži da se što prije krene u rješenje projekta Medpotoki- Stara Samoborska.


U raspravi sudjeluju: Vlatka Pažin, Ivan Orlović, Nađa Kljajić, Dragutin Gorički, Alen Ozimec.
Vijeće jednoglasno većinom od 5 glasova donosi

                                                                ZAKLJUČAK

Da se izvrši proširenje Ul. Karažnik prema jugu, na način da se uredi nogostup s južne strane potoka (bez diranja ili izmjena na samom potoku, op.a.)

Posebno iskazano od strane vijećnika Alena Ozimeca i Ivana Orlovića, budući se bliži blagdan Dan Svih Svetih, kao i Dan sjećanja na žrtve Domovinskog rata i Dan sjećanja na žrtvu Vukovara i Škabrnje, kontaktirati će se župnik Sv. Josipa Radnika radi dostojnog obilježavanja tih blagdana.

Sljedeća sjednica će se održati 15.11.2021. s početkom u 18,00 h.
Dežurstva:  
18.10.2021. vijećnik D. Gorički
25.10.2021. vijećnik I. Orlović
01.11.2021.  Blagdan Svih Svetih – nema dežurstva
08.11.2021. vijećnik S. Menićanin
Vijeće završava sa radom u 19,47 h.

Zapisnik sastavio                                          Predsjednica Vijeća MO GS
Alen Ozimec                                                         Vlatka Pažin, v.r.
